1245.

Godina **1245** (**[[Rimske brojke|MCCXLV]]**) bila je redovna godina koja počinje u nedjelju u julijanskom kalendaru (1. januar).

## Događaji
### Januar/Siječanj &ndash; Mart/Ožujak
* zima - Rekonkvista: snage Fernanda III od Kastilje i Vitezova Santijaga zatvaraju obruč oko Jaéna (zauzimaju ga u februaru sledeće godine).

### April/Travanj &ndash; Jun/Lipanj
* proleće? - Kastiljski princ Alfonso zauzima Cartagenu.
* 11. 4. - Kralj Bela u Bribiru potvrđuje Šibeniku privilegij iz vremena kralja Andrije. Kralj dariva vjerne knezove i gradske općine poveljama i povlasticama (Frankopani, Bribirski od Šubića, Krbavski od Gusića, Nelipići od Svačića).
* 16. 4. (Uskrs) - Giovanni da Pian del Carpine je krenuo iz Liona sa papinim pismom *Cum non solum* za mongolskog Velikog kana (stiže dogodine, na vreme za izbor novog).

### Jul/Srpanj &ndash; Septembar/Rujan

* 28. 6. - 17. 7. - Prvi lionski koncil, 13. vaseljenski po katoličkom brojanju, s manje biskupa nego inače. Papa Inocent IV je apostolskim pismom *Ad apostolicae dignitatis apicem* ekskomunicirao cara Fridriha, proglašava ga zbačenim. Naložen je novi križarski rat, na čelu sa Louisem IX od Francuske. Prezentovan je *Tractatus de ortu Tartarorum*, traktat o Mongolima, na osnovu informacija bjelgorodskog episkopa Petra. Kardinali mogu (trebaju?) nositi crvene šešire (galero). Prisutni su i latinski car Balduin II i latinski patrijarh, papa im određuje pomoć.
* 6. 7. - Po nalogu kralja Henryja III, počela je gradnja današnje crkve Westminsterske opatije (prva faza traje do 1269).
* 24. 7. - Papina bula *Grandi non immerito* naređuje smenu portugalskog kralja Sancha II u korist brata Afonsa, grofa od Bulonja. 

* 19. 8. - Umro je Ramon Berenguer V, grof Provanse, nasleđuje ga kćerka Beatrice (do 1267). Neudata je a vrlo privlačna zbog nasledstva, krajem godine su kralj Luj IX i papa Inocent dogovorili da se uda za Lujevog brata Karla (Luj je već oženjen njenom sestrom Margaretom).
* 20. 8. (Stjepanje) - Ugarski državni sabor u Stolnom Biogradu: Béla IV, kralj Ugarske je svog petogodišnjeg sina Istvána okrunio za kralja i imenovao za vojvodu Slavonije, ili hrvatskim hercegom (vojvoda do 1257, samostalno vlada 1270-72). Ištvan je zaručen sa Elizabetom Kumanskom.

### Oktobar/Listopad &ndash; Decembar/Prosinac
* 2. 10. - Egipatski ajubidski vladar As-Salih Ayyub je nakon šestomesečne opsade osvojio Damask od svog rođaka Al-Salih Ismaila. 

* decembar - Ugarski kralj Bela IV i češki Vaclav I su sklopili savez protiv austrijskog vojvode Friedricha II (koji je u vreme tatarske provale Beli iznudio županije mošonjsku, šopronsku i željeznu) - rat izbija dogodine.

### Kroz godinu
* Lovro Periandar je imenovan za zadarskog nadbiskupa (do 1287).
*  Kralj Stefan Uroš I se oženio Jelenom, obično poznatom kao Jelena Anžujska.
* Umrla je gruzijska kraljica Rusudan; njen sin David je prije dvije godine otišao na mongolski dvor, pa pošto dio plemstva misli da nije živ, proglašavaju njegovog rođaka, također Davida za kralja.
* Vladimirski knez Jaroslav Vsevolodovič, otac novgorodskog kneza Aleksandra Nevskog, ponovo je otišao Batu-kanu na Volgu, odakle je poslan u Mongoliju (gde će dogodine stradati). Aleksandar Nevski je ove godine pobedio Litvance kod Toropeca i Žižičkog jezera.

## Rođenja

* 16. 1. - Edmund, 1. erl od Lancastera, engleski princ, osnivač Doma Lancaster († 1296)
* 1. 5. - Philippe III od Francuske († 1285)
* Sveti Nikola Tolentinski († 1305)
*  Pavao I. Šubić Bribirski, hrvatski ban († 1312)

## Smrti

* < 8. 5. - Beatrice d'Este, kraljica Ugarske, supruga Andrije II (* 1215)
* 19. 8. - Ramon Berenguer V, grof Provanse (* 1198)
* 21. 8. - Aleksandar Haleški, franjevac, teolog, filozof 
* Rusudan, gruzijska kraljica 

## Reference

; Literatura
* Svezak prvi. Prvo doba: Vladanje knezova i kraljeva hrvatske krvi (641-1102) i Drugo doba: Vladanje kraljeva Arpadovića (1102-1301). Vjekoslav Klaić (archive.org)
* *Istorija srpskog naroda*, Prva knjiga, Od najstarijih vremena do Maričke bitke (1371), SKZ Beograd 1981 (I)